任毅

任毅，字？，山西省潞安府長子縣人，洪武二十七年（1394年）由縣學生貢入國子監。授經歷。陞蘇州府知府。因四川多事。改重慶府知府『任毅。長子人。洪武間守重慶。有幹濟才。郡當煩劇。事無留滯』。[萬曆]《四川總志》卷八。二年後改開封府知府『任毅。山西長子縣人。洪武末年任。陞工部右侍郎』。[萬曆]《開封府志》卷七。永樂八年（1410年）召陞工部左侍郎。九年（1411年）以遲誤工程，降工部營繕司主事。後升員外、郎中致仕歸『任毅。字□□。山西潞安府長子縣人。洪武二十七年由縣學生貢入國子監。授經歷。陞蘇州府知府。有治才。因四川多虞。改知重慶府。踰二年又改知開封府。永樂八年召陞工部左侍郎。九年以遲誤工程降本部營繕司主事。以後不知所終。』。《国朝列卿紀》卷六十四『任毅。長子人。充洪武二十七年貢。歷知蘇州重慶開封三府。陞工部左侍郎。』。[成化]《山西通志》卷十『任毅。長子人。洪武二十七年以貢署蘇州知府。歷重慶、開封二府。入爲工部左侍郞。謫本部主事。遷員外。郞中致仕歸。毅風姿俊偉。學問贍博。三守大郡俱著偉績。及入爲卿貳。聲望益峻。降謫後日夜勤其職。吿歸優游林泉。識者尤推服焉』。[雍正]《山西通志》卷第一百十三。
註釋

Category:明朝蘇州府知府
Category:明朝重慶府知府
Category:明朝開封府知府
Category:明朝工部左侍郎
Category:明朝工部主事
Category:長子人